آلمانیادا برلین دیوارینین داغیلماسی‌نین 30. ایلی باشکند برلینده تشکیل ائدیلن شنلیکله قوتلاندی.
تاریخی براندنبورگ قاپی‌سی قارشی‌سیندا تشکیل ائدیلن قوتلامایا، آلمانیا پرزیدنتی فرانک والتر ایشتاین مایر، باش ناظیر آنگلا مرکل، برلین ایالتی باش ناظیری میخایل مولر، قوناق‌لارلا اون مین‌لرله آدام قاتیلدی.
پرزیدنت اشتاین مایر، بورادا ائتدیگی دانیشمادا، خالقی جسارت‌لی و خوشگؤروش‌لو اولماغا چاغیردی. اینسان‌لیق خاریجی بیر قورولوش اولا‌راق خاراکتریزه ائتدیگی برلین دیوارینین آرتیق یوخ‌دور اولدوغونو ایفاده ائدن اشتاین مایر،آنجاق اؤلکه‌ده یئنی دیوارلار میدانا گلدی.
بدبخت‌لیک، حیرص، نیفرت دیوارلاری. یادلاشما دیوارلاری. گؤرونمز، آنجاق یئنه ده بؤلن دیوارلار. بیرلیکدلیگیمیزی قارشی‌سیندا دوران دیوارلار.ایفاده‌لرینی ایستیفاده ائتدی.
اشتاین مایر، بو دیوارلاری بو اؤلکه‌ده یاشایان‌لارین تیکدیغینه ایشاره ائده‌رک، بون‌لاری (دیوارلاری) یالنیز بیز ییخابیلیریک. دوروب باخمایاخ، بو موضوعدا شیکایت ائتمه‌یک، بو دیوارلاری ییخاق.دئدی.
شنلیکده، چوخ سایدا موسیقی قروپو صحنه‌یه چیخارکن، برلین دیوارینین داغیلماسی‌نین 30. ایلینی موضوع آلان ایشیق نوماییش‌لری ائدیلدی.
ایکینجی دونیا ساواشیندان سونرا اسکی شرق آلمانیا رژیمی، 13 آوقوست 1961ده برلینی و آلمانیانی آییران دیواری تیکمیشدی.اوتانج دیواریاولا‌راق دا خاطیرلانان برلین دیواری، 9 نوامبر 1989دا ییخیلمیش، 3 اوکتوبر 1990دا دا ایکی آلمانیانین بیرلشمه‌سی رئاللاشمیشدی.
